stanford-oval/wikipedia huggingface dataset:
אברהם בן צבי
מספריו

The United States and Israel : the limits of the special relationship, Columbia University Press, 1993
Decade of transition : Eisenhower, Kennedy, and the origins of the American-Israeli alliance, Columbia University Press, 1998
Lyndon B. Johnson and the politics of arms sales to Israel : in the shadow of the hawk, Frank Cass, 2004
John F. Kennedy and the politics of arms sales to Israel, Frank Cass, 2004
אוסוואלד מוסלי

סר אוסוואלד מוסלי (באנגלית: Oswald Mosley;‏ 16 בנובמבר 1896 - 3 בדצמבר 1980) היה פוליטיקאי בריטי הידוע כמייסד "איגוד הפשיסטים הבריטי"; היה השישי בנושאי תואר ברונט שעבר במשפחתו משנת 1781.
רקע משפחתי, ילדות ונעורים

משפחתו של מוסלי הייתה ממוצא אנגלי-אירי. הענף המסוים אליו השתייך מוסלי היה בעל אחוזות בסטפורדשייר. בילדותו נפרדו הוריו, והוא גדל לסירוגין אצל אמו ואצל סבו מצד אביו, סר אוסוולד מוסלי, הברונט הרביעי.
הוא למד בווינצ'סטר קולג' (אנ') ובמכללה הצבאית המלכותית בסנדהרסט. במהלך מלחמת העולם הראשונה שירת בצבא הבריטי וקיבל דרגת קצונה. הוא לחם בחזית המערבית, ולאחר מכן שירת כתצפיתן מוטס. נפצע בהתרסקות מטוס וסבל מצליעה מאז. לאחר החלמתו שב ללוחמת החפירות, בטרם היה כשיר לכך. לאחר שסבל מהתעלפויות כתוצאה מכאביו הועבר לתפקיד עורפי, בו שימש עד לסוף המלחמה.
בחירתו לפרלמנט

לקראת סוף המלחמה החליט מוסלי להיכנס לפוליטיקה מטעם המפלגה השמרנית, על אף שהיה רק בן 21, ודעותיו טרם נתגבשו. הרקע המשפחתי שלו סייע לו בכך, ובשנת 1918 נבחר לחבר הפרלמנט הבריטי מטעם מחוז הארו, וזאת ללא מאבק של ממש. בעת היבחרו היה לחבר הפרלמנט הצעיר ביותר שכיהן בתפקיד בפועל. איש מפלגת שין פיין שנבחר באותן הבחירות היה צעיר ממנו, אך על פי האידאולוגיה של המפלגה הבדלנית האירית נמנע ממנו מלשרת בתפקידו בפועל. עד מהרה התבלט מוסלי כנואם מוכשר, וכשחקן פוליטי נמרץ ורב יכולת, אם כי נגוע בביטחון עצמי מוגזם. כהוכחה לכך נהג לשאת את נאומיו בעל פה, מבלי לקראם מן הכתב.
בשנת 1920 נישא לליידי סינתיה קרזון, בתם של ג'ורג' נתניאל קרזון, שר החוץ הבריטי, ואשתו הראשונה מרי קרזון, שהייתה אמריקנית יורשת הון. אף כי קרזון חשד כי מוסלי חושק במעמדה ובהונה של בתו, הסכים לבסוף לנישואין, שהיו לאירוע החברתי של השנה וזכו לנוכחות של אצילים רבים ונציגים מבתי מלוכה באירופה.
חציית הקווים

לאחר מספר שנות שירות בפרלמנט החל מוסלי להתייאש ממדיניותם של השמרנים. הוויכוח אודות עצמאותה של אירלנד והשימוש במשטרת בלאק אנד טאנס אשר נהגה בברוטליות באירים הביא לקרע עם המפלגה. לבסוף פרש מוסלי מן המפלגה ועבר לאופוזיציה כחבר פרלמנט עצמאי. מכיוון שהיה בעל מעמד במחוז הבחירה שלו, הצליח לשמור על כיסאו כנגד מועמד השמרנים בבחירות בשנת 1922 ובשנת 1923. בשנת 1924 החל לגלות נטיות לכיוון מפלגת הלייבור אשר הרכיבה את הממשלה, ובחודש מרץ הצטרף לממשלה, ול"מפלגת הלייבור העצמאית", מפלגה סוציאליסטית קטנה שנמצאה משמאל למפלגת הלייבור, ובכך זיהה עצמו עם השמאל הפוליטי.
כאשר נפלה הממשלה באוקטובר, היה על מוסלי לבחור מחוז בחירה חדש, מכיוון שלא יכול היה להיבחר במחוזו, הארו, אשר נטה לימין הפוליטי. הוא החליט להתחרות בנוויל צ'מברלין במחוזו של זה, בירמינגהם ליידיווד. מסע בחירות נמרץ הוביל לתוצאה צמודה, אך צ'מברלין זכה על חודם של 77 קולות. תקופתו מחוץ לפרלמנט נוצלה על מנת לנסח את מצעה הכלכלי של מפלגת הלייבור העצמאית, אשר נודע כ"הצעת בירמינגהם". מצע זה המשיך להיות הבסיס לכלכלה על פי מוסלי עד לסוף הקריירה הפוליטית שלו. בשנת 1926 התפנה מושב עבור מפלגת הלייבור במחוז סמת'וויק ומוסלי שב לפרלמנט.
שר בממשלה

מוסלי התקרב לרמזי מקדונלד מנהיג הלייבור, וקיווה לקבל בתמורה את אחד מן המשרדים הראשיים, אך כאשר ניצחה מפלגת הלייבור בבחירות הכלליות בשנת 1929 ומקדונלד מונה לראש ממשלה, קיבל מוסלי רק את משרד "דוכסות לנקסטר", משרה טקסית של שר בלי תיק, מחוץ לקבינט. הוא קיבל אחריות לפתרון בעיות האבטלה, אך מצא כי הצעותיו הרדיקליות נדחות על ידי הממונה עליו, "הלורד שומר החותם" ג'יימס הנרי תומאס, או על ידי הממשלה. לבסוף ניסח מזכר אשר נדחה על ידי הקבינט, ולפיכך התפטר במאי 1930. הוא ניסה לשכנע בנכונות תוכניתו את ועידת הלייבור שהתכנסה באוקטובר באותה השנה, אך דעתו לא התקבלה משום שהייתה "סוציאליסטית מדי".
מפלגה חדשה

בהיותו נחוש בדעתו כי לא יזכה לקידום במסגרת מפלגת הלייבור, מוסלי ייסד את "המפלגה החדשה". בתחילה הצליח רק לגרום לכך שקולות השמאל יפוצלו, ובבחירות יזכו מועמדי השמרנים במחוזות בהם רצו מועמדי המפלגה החדשה. בהדרגה החלו אנשי המפלגה להתקרב אל הפשיזם. בבחירות בשנת 1931 לא הצליח איש מן המועמדים, לרבות מוסלי עצמו, לזכות במושב בפרלמנט.
פשיזם

לאחר כישלונו בשנת 1931 החל מוסלי במסע שנועד לבדוק את ה"תנועות החדשות" ובמיוחד את משטרו של דוצ'ה וראש ממשלת איטליה, בניטו מוסוליני. ממסע זה שב כשהוא משוכנע בנכונות דרכו של מוסוליני עבור בריטניה. הוא היה נחוש לאחד תנועות פשיסטיות קיימות, והקים את "האיחוד של הפשיסטים הבריטים" בשנת 1932. מפלגה זו הייתה אנטי קומוניסטית, וטענה כי בשורותיה 50,000 חברים. העיתון "דיילי מייל" הביע תמיכה במפלגה עם קומה. עם הנוהים אחרי המפלגה היו הסופר הנרי ויליאמסון והתאורטיקן הצבאי ג'ון פרדריק צ'ארלס פולר.
על מנת למנוע הפרעות לאסיפות המפלגה הקים מוסלי ארגון צבאי למחצה לבוש שחורים שכונה "החולצות השחורות". אנשים אלו היו מעורבים בעימותים אלימים, במיוחד עם יהודים וקומוניסטים בלונדון. קטטות אלו הביאו עד מהרה לאובדן התמיכה במפלגה. המפלגה לא הצליחה להעמיד מועמדים ראויים מטעמה בבחירות בשנת 1935, אך מצעדי חברי המפלגה הביאו לדאגה מצד הממשלה, אשר חוקקה את "פקודת הסדר הציבורי - 1936" אשר אסרה על לבישת מדים פוליטיים.
רעייתו של מוסלי מתה בשנת 1933, ומוסלי נישא לדיאנה מיטפורד, פילגשו זה שנים רבות ואחת מ"האחיות מיטפורד", שהיו מקורבות לאדולף היטלר. הם נישאו בחשאי בשנת 1936 בביתו של המנהיג הנאצי יוזף גבלס, והיטלר עצמו נמנה עם האורחים בחתונה. מוסלי, אשר בזבז את הונה של אשתו על מימון מפלגתו, ניסה לקבל מימון עבור פעולותיו מן הנאצים, ודיאנה מיטפורד תיווכה בכך. בנו של מוסלי - ניקולאס מוסלי, נודע כסופר מחונן, מחברם של רומנים שאף הוסרטו כ-"התאונה", "מושא התשוקה" וביוגרפיה של אביו.
בבחירות למועצת העיר לונדון בשנת 1937 הצליחה המפלגה במספר רבעים, וקיבלה כרבע מן הקולות. עם זאת, כמה מן הנבחרים פרשו מן המפלגה ביחד עם ויליאם ג'ויס. כאשר החל המצב באירופה להידרדר לקראת מלחמת העולם השנייה, החל מוסלי במסע תעמולה לפיו על "בריטניה לעסוק בענייניה". לאחר פרוץ המלחמה החל במסע תעמולה להגיע להסכמה עם היטלר. בתחילה התקבל המסע כלגיטימי, אך לאחר הפלישה הנאצית לנורווגיה הפך היחס לעוין.
מאסר

ב-23 במאי 1940 נאסר מוסלי ביחד עם פעילי מפלגתו ב"מעצר הגנתי" (פעילי המפלגה נשלחו למחנה 020) ומפלגתו פורקה. גם דיאנה מוסלי נעצרה, לאחר לידת בנם מקס, והשלושה שהו יחדיו במערכת חדרים בכלא הולווי. הזוג שוחרר בשנת 1943 ושהה עד סוף המלחמה במעצר בית.
לאחר המלחמה

לאחר המלחמה שב מוסלי לפוליטיקה. הוא הקים את "תנועת האיחוד", אשר קראה למדינה אירופית אחת. פגישותיה של המפלגה סבלו מהפרעות רבות ומהתנכלויות. בשנת 1951 החליט מוסלי לעזוב את בריטניה. בתחילה גר באירלנד, ולאחר מכן בפריז.
הוא שב לבריטניה על מנת להתמודד בבחירות בשנת 1959, בהן עלה גם נושא הגזע וההגירה. גם בבחירות אלו נכשל. בשנת 1966 ניסה בפעם האחרונה להיבחר, ופרש מן הפוליטיקה. בשנת 1968 התפרסמה אוטוביוגרפיה שלו בשם "חיי". בשנת 1977 היה מועמד למשרד הרקטור של אוניברסיטת גלאזגו, אך לא נבחר לתפקיד. מת בשנת 1980.
תרבות

דמותו הופיעה בסדרת הטלוויזיה כנופיית ברמינגהם בעונה החמישית על ידי השחקן סם קלאפלין. בסדרה הוא מוצג כיריבו של טומי שלבי, אשר רוחש לו הערכה כיריב ראוי.
ראו גם

נורה אילם
הערות שוליים

↑  רוברט אדוארדס, אוסוולד מוזלי
↑  The True Story of Peaky Blinders Character Oswald Mosley, menshealth
| --- | --- |
בקרת זהויות :  NLI: 987007265642405171  PLWABN: 9810659573205606  BIBSYS: 90171888  BNC: 000515812  BNE: XX1339329  BnF: cb120317038 (data)  CANTIC: a1899684x  GND: 118737155  ISNI: 0000 0000 8147 4988  LCCN: n50036747  LNB: 000307886  MusicBrainz: c1aa1d9b-f92d-4767-92c6-9ce1bad610b2  NKC: skuk0000930  NLA: 35365320  NTA: 069282609  RERO: 02-A003612825  SELIBR: 235575  SNAC: w65f0483  SUDOC: 028491807  Trove: 926861  VcBA: 495/169027  VIAF: 67260812   WorldCat (עם VIAF): 67260812
אדמונד הופמייסטר

| --- | --- |
אין תמונה חופשית
 לידה:  4 במרץ 1893 אשפנבורג, האימפריה הגרמנית האימפריה הגרמנית
 פטירה:  20 בפברואר 1951 (בגיל 57) אסבסט, מחוז סברדלובסק, ברית המועצות ברית המועצות
 מדינה:  גרמניה 
 השתייכות:  האימפריה הגרמנית האימפריה הגרמנית   גרמניה הנאצית גרמניה הנאצית
 תקופת הפעילות:  1914–1944 (כ־30 שנה)
 דרגה:   גנרל לוטננט (ורמאכט)
 תפקידים בשירות
 מפקד הדיוויזיה ה-383   מפקד קורפוס הפאנצר ה-41
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה   הצלב הגרמני בזהב   עיטור בית הוהנצולרן עם חרבות   אות הפציעה בשחור
 
אדמונד הופמייסטר (בגרמנית: Edmund Hoffmeister;‏ 4 במרץ 1893 – 20 בפברואר 1951) היה מפקד בכיר בורמאכט, שפיקד על כוחות במלחמת העולם השנייה.
ביוגרפיה > קריירה מוקדמת

הופמייסטר נולד ב-4 במרץ 1893 באשפנבורג, שהשתייכה לאימפריה הגרמנית. בשנת 1914 הוא התגייס לצבא הגרמני הקיסרי, והצטרף לרגימנט הרגלים ה-30 (הרייני ה-4 - גראף ורדר), ולחם עמו במהלך מלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, אות הפציעה בשחור וצלב הכבוד של מלחמת העולם 1914/1918.
לאחר המלחמה נשאר הופמייסטר ברייכסווהר, ומילא בו תפקידי פיקוד ומטה. במהלך שנות ה-30 של המאה ה-20 שימש כקצין קישור עם ברית המועצות על פיתוח יחידות ממוכנות, וב-1 במרץ 1937 הועלה לדרגת אוברסט לוטננט.
ביוגרפיה > מלחמת העולם השנייה

ב-1 באוקטובר 1939 מונה הופמייסטר למפקד רגימנט הרגלים ה-21, שהיה חלק מהדיוויזיה ה-17, וב-1 במרץ 1940 הועלה לדרגת אוברסט. במהלך המערכה על צרפת הוא לחם עם הרגימנט שבפיקודו, וב-10 בדצמבר 1940 מונה למפקד רגימנט הרגלים ה-206, עמו לחם במהלך מבצע ברברוסה כחלק מהדיוויזיה הקלה ה-99, וב-11 בדצמבר 1941 קיבל על פעולותיו את עיטור הצלב הגרמני בזהב. ב-1 באוקטובר 1942 מונה למפקד רגימנט הרגלים ה-61, שהיה חלק מהדיוויזיה ה-7, וב-1 ביולי 1943 מונה למפקד הדיוויזיה ה-383. ב-1 בספטמבר 1943 הוא הועלה לדרגת גנרל מיור, וב-6 באוקטובר אותה שנה קיבל את עיטור צלב האבירים של צלב הברזל. ב-1 במרץ 1944 הועלה לדרגת גנרל לוטננט, וב-20 ביוני 1944 מונה למפקד קורפוס הפאנצר ה-41. יומיים לאחר מינויו החל מבצע בגרטיון שבמהלכו ספג הקורפוס שלו אבדות כבדות, וב-1 ביולי הוא נפל בשבי הצבא האדום.
ביוגרפיה > לאחר המלחמה

במהלך שביו הוא היה אחד הגנרלים הגרמנים שנאלצו לצעוד במוסקבה במהלך מצעד הניצחון ב-17 ביולי 1944, יחד עם כ-57,000 אסירים גרמנים נוספים. מעט אחר כך הוא הצטרף לוועד הלאומי למען גרמניה החופשית והיה אחד החותמים על "קריאתם של 50 הגנרלים" מ-8 בדצמבר 1944, לעם ולוורמאכט. הוא הואשם בפשעי מלחמה, וב-20 בפברואר 1951 מת במחנה באסבסט, מחוז סברדלובסק.
XXV

| --- | --- |

 אלבום הופעה מאת עברי לידר
 יצא לאור:  19 באוקטובר 2022
 הוקלט:  2022
 סוגה:  פופ, רוק ודאנס
 שפה:  עברית
 אורך:  81:07
 חברת תקליטים:  הליקון
XXV הוא אלבום ההופעה הרביעי של הזמר-יוצר עברי לידר, אשר יצא לאור ב-19 באוקטובר 2022. האלבום יצא לאור לאחר סיבוב ההופעות באותו שם, אשר נערך לכבוד ציון 25 שנים לתחילת הקריירה המוזיקלית של לידר.
רשימת השמעה

כל השירים נכתבו והולחנו על ידי עברי לידר.
| XXV> מס' | XXV> שם | XXV> כותב(ים) | XXV> אלבום מקורי | XXV> משך | XXV>  | XXV>  | XXV>  | XXV>  | XXV>  |
| --- | --- | --- | --- | --- | --- | --- | --- | --- | --- |
| 1. | המזרח התיכון  |   |   | 4:38 |  |  |  |  |  |
| 2. | יותר טוב כלום + אור ראשון  | עברי לידר ועופר מאירי | יותר טוב כלום מכמעט ועברי לידר עופר מאירי | 4:58 |  |  |  |  |  |
| 3. | על קו המים  |   | האנשים החדשים | 3:40 |  |  |  |  |  |
| 4. | בתי קפה  |   | האנשים החדשים | 3:44 |  |  |  |  |  |
| 5. | אישה לויתן  |   | מלטף ומשקר | 4:52 |  |  |  |  |  |
| 6. | ואולי  |   |   | 4:10 |  |  |  |  |  |
| 7. | לאונרדו  |   | מלטף ומשקר | 4:25 |  |  |  |  |  |
| 8. | מוגזם  |   |   | 4:16 |  |  |  |  |  |
| 9. | ניסים  |   | זה לא אותו דבר | 3:39 |  |  |  |  |  |
| 10. | מרי לנצח  |   | מלטף ומשקר | 4:52 |  |  |  |  |  |
| 11. | פנסים + אף אחד משנינו + האנשים החדשים  |   | פנסים, מלטף ומשקר והאנשים החדשים | 8:26 |  |  |  |  |  |
| 12. | תמיד אהבה  |   | מלטף ומשקר | 4:04 |  |  |  |  |  |
| 13. | נסיכה שלי  |   |   | 3:57 |  |  |  |  |  |
| 14. | הכוס הכחולה  |   | יותר טוב כלום מכמעט | 4:42 |  |  |  |  |  |
| 15. | בחולצת פסים  |   | יותר טוב כלום מכמעט | 4:37 |  |  |  |  |  |
| 16. | בחום של תל אביב  |   | חגיגה | 5:37 |  |  |  |  |  |
| 17. | בוא  |   | האנשים החדשים | 6:32 |  |  |  |  |  |
| משך כולל: | משך כולל: | משך כולל: | משך כולל: | 81:07 |  |  |  |  |  |
| עברי לידר |
| --- | --- | --- |
| אלבומים | מלטף ומשקר • יותר טוב כלום מכמעט • האנשים החדשים • זה לא אותו דבר • בקצב אחיד בתנועות של הגוף • מישהו פעם • האהבה הזאת שלנו • עברי לידר עופר מאירי |  |
| אלבומי הופעה | Live CD‏ • Live DVD‏ • עברי לידר ותזמורת המהפכה בהופעה חיה • קיסריה Live |  |
| מיני-אלבומים | FIGHT!‎ • ניו יורק בשמש |  |
| ערכים קשורים | TYP • יועד נבו • הליקון |  |
| עברי לידר - שירים |
| --- | --- | --- |
| מלטף ומשקר | "לאונרדו" • "תמיד אהבה" • "אף אחד משנינו" |  |
| יותר טוב כלום מכמעט | "הכוס הכחולה" • "בחולצת פסים" • "יותר טוב כלום" |  |
| האנשים החדשים | "בתי קפה" • "על קו המים" • "האנשים החדשים" • "איש יקר" |  |
| זה לא אותו דבר | "זכיתי לאהוב" • "ניסים" • "להבין את המים" • "זה לא אותו דבר" |  |
| בקצב אחיד בתנועות של הגוף | "רק תבקש" • "מתעורר" • "הדרכים הארוכות" • "אלוף העולם" • "ביחד מפחד" |  |
| מישהו פעם | "מישהו פעם" • "מזל טוב ישראל" • "תרמיל" • "לרגע קטן" • "אסתר אוכלת פחמימה" |  |
| האהבה הזאת שלנו | "הייתי כאן" • "הכול בוער" • "האהבה הזאת שלנו" • "מקום ליותר" • "ילדות והעיר הגדולה" |  |
| שירים אחרים | "סינדרלה רוקפלה" • "מוגזם" • "נסיכה שלי" • "הנשף" • "מהכפר אל הכיכר" • "לרקוד עם דמעות בעיניים" • "תזכור הכל" • "המזרח התיכון" • "הרגע הריק" • "השמיים נעולים" • "שמח" ‏•‏‏ "חלומות שנמחקים" |  |
אגם הורנינדל

| --- | --- |

 מידע כללי
 סוג:  אגם 
 מידות
 שטח:  50.7558 קילומטר רבוע
 אורך:  22 קילומטר
 מידע נוסף
 נהר מזין:  Horndøla 
 מקור לנהר:  Eidselva 
 ‏אגן ניקוז:  381.2433 קילומטר רבוע
 מדינות באגן הניקוז:  נורווגיה נורווגיה
 קואורדינטות:  61°56′00″N 6°21′00″E﻿ / ﻿61.933333333333°N 6.35°E﻿ / 61.933333333333; 6.35
  (למפת נורווגיה מוגדלת) אוסלו ברגן טרומסה טרונדהיים קריסטיאנסנד נרוויק שוודיה פינלנד אסטוניה רוסיהאגם הורנינדל(למפת נורווגיה רגילה) אוסלו ברגן טרומסה טרונדהיים קריסטיאנסנד נרוויק שוודיה פינלנד אסטוניה רוס.אגם הורנינדל
 
אגם הורנינדל (בנורווגית: Hornindalsvatnet) הוא האגם העמוק ביותר בנורווגיה ובאירופה. עומקו של האגם הוא 514 מ'.
גובה פני האגם הם 53 מ' מעל פני הים וקרקעיתו בעומק 461 מטרים מתחת לפני הים.
הכפר גרודאס שוכן בקצה המזרחי של האגם בנפת וולדה שבמחוז מרה ורומסדל והכפר Mogrenda ממוקם בקצה המערבי של האגם בנפת סטאד שבמחוז וסטלן. הכביש המהיר E39 עובר בסמוך לאגם.
נפחו מוערך בכ-12 קילומטר מעוקב ושטחו הוא 50 קמ"ר. הוא מדורג במקום ה-19 מבחינת שטח באגמים הנורווגיים.
רוב מימי האגם נשפכים אל נהר איידסלבה, אשר זורם אל איידספיורדן.
הנקודה העמוקה ביותר של האגם נחקרה באמצעות ROV בשנת 2006. בקרקעית האגם התגלה דג לבן קטן - ככל הנראה מין חדש של שריטה ארקטית (Salvelinus alpinus). בעבר הוא היה קיים גם באגם טין, האגם השלישי העמוק ביותר בנורווגיה.
האגם הוא גם אתר לריצת מרתון "Hornindalsvatnet", המתקיים מדי שנה ביולי.
הערות שוליים

↑  Hornindalsvatnet Maraton, hovedside., web.archive.org, ‏2010-08-18
ערך זה הוא קצרמרבנושא גאוגרפיה של נורווגיה ובנושא ימות ואגמים. אתם מוזמנים לתרום לוויקיפדיה ו.
Rockstar (שיר של דה-בייבי)

"Rockstar" (בעברית: "כוכב רוק") הוא סינגל שהוקלט על ידי הראפר האמריקאי דה-בייבי, בשיתוף הראפר האמריקאי רודי ריץ'. השיר יצא לאור ב-24 באפריל 2020, על ידי חברות התקליטים אינטרסקופ רקורדס ו-SCMG, כסינגל השני מתוך אלבום האולפן השלישי של דה-בייבי, Blame It on Baby.
רקע וכתיבה

השיר הוא שיר בסגנון הטראפ, שנכתב על ידי דה-בייבי, רודי ריץ' וסט-אין-דה-קיטשן, והופק על ידי סט-אין-דה-קיטשן.
ב-12 ביוני 2020 הוציא דה-בייבי גרסה נוספת לשיר, בה הקליט בית נוסף המדבר על מחאות ג'ורג' פלויד, שהתרחשו במאי 2020, שבועות ספורים לפני יציאת השיר.
ביקורת > רשימות סוף שנה

"Rockstar" נחשב בעיני מבקרים רבים לאחד השירים הטובים ביותר בשנת 2020. צוות הרולינג סטון דירגו את השיתופי הפעולה הפופ הטובים ביותר לשנת 2020, באומרם כי אחרי שנה שהייתה מסומנת בעיקר על ידי בידוד, הסגר עצמי ותחושות בדידות עקב מגפת הקורונה שהחלה בתחילת שנה שעברה, "מצאנו דרכים לשתף פעולה שהביאו לנו כמה ויברציות נהדרות ומצבי רוח לגיטימיים שיעבירו אותנו דרך 2020 .... אבל הדבר החשוב ביותר הוא שעל אף מגפת הקורונה והסגר, המוזיקה הוכיחה שאנשים מכל מרחקי העולם יכולים למצוא שותפויות יצירתיות". השיר "Rockstar" נכלל בדירוגם ונאמר כי "Rockstar" הוא ללא עוררין אחד מהרצועות הגדולות של 2020 ומייצג את דה-בייבי ורודי ריץ' בשיא כוחותיהם כשניים מהכוכבים הגדולים של ההיפ הופ. הקצב המובהק מונע הגיטרה שלו הוא שינוי סגנוני מרענן עבור דה-בייבי, שנפרד מהזרימה החותמת שלו כדי להתרחב על צליל שהיה על גבול ההומוגניות. [...] את העלייה המטאורית של "Rockstar" ניתן לתת חשיבות והכרת תודה לסרטון הויראלי בטיק-טוק, שם הוא קיבל ריקוד ויראלי משלו. הבחנה כזו כמעט הבטיחה להיט השנה, וזה היה רק עניין של זמן עד שתפרוץ את מצעדי הרדיו והסטרימינג כמה שבועות לאחר מכן".
| פרסום | רשימה | דירוג | מקור |
| --- | --- | --- | --- |
| Rolling Stone | שירי שיתוף הפעולה הטובים ביותר של 2020 | — |  |
וידאו קליפ

טרם פורסם הווידאו קליפ המלא של השיר. האודיו קליפ הרשמי של השיר הועלה לערוץ היוטיוב של דה-בייבי ב-17 באפריל 2020, בסמוך לשאר שירי האלבום. בקליפ ניתן לראות את עטיפת האלבום. נכון ליוני 2020, מונה הצפיות של האודיו עומד על כ-72 מיליון, מה שהופך אותו לאודיו הנצפה ביותר מתוך האלבום.
הצלחה

ב-9 ביוני 2020 הוכרז כי השיר הגיע למקום הראשון במצעד הבילבורד הוט 100, כשבעה שבועות לאחר שהותו במצעד, מה שהפך את השיר לשירו הראשון של דה-בייבי שהגיע להישג זה, ושירו השני של רודי ריץ' להגיע להישג זה, לאחר הלהיט "The Box", ובכך הפך לאמן השני שהצליח להכניס שני שירים למקום הראשון במצעד באותה השנה, לאחר אד שירן, שעשה זאת בשנת 2017.
השיר זכה להצלחה רבה גם בישראל, תוך שהגיע בשיאו למקום השלישי במצעד שירי הספוטיפיי הישראלי, ולמקום ה-19 במצעד השבועי של מדיה פורסט.
נכון ליוני 2020 זכה לסך של כ-2 מיליון שימושים ברשת החברתית טיקטוק.
מיקומי שיא

|   ‏‏‏  מצעדים שבועיים (2020)> מדינה |   ‏‏‏  מצעדים שבועיים (2020)> מצעד |   ‏‏‏  מצעדים שבועיים (2020)> מיקום שיא |   ‏‏‏  מצעדים שבועיים (2020)>  |
| --- | --- | --- | --- |
|  אוסטריה | Ö3 אוסטריה טופ 40‏ | 2 |  |
|  אוסטרליה | מצעד הסינגלים האוסטרלי | 1 |  |
|  איטליה | מצעד הסינגלים האיטלקי | 8 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 1 |  |
|  ארצות הברית | מצעד 40 שירי המיינסטרים | 31 |  |
|  ארצות הברית | מצעד שירי ה-R&B/היפ-הופ | 1 |  |
|  ארצות הברית | מצעד השירים הקצביים | 6 |  |
|  גרמניה | GfK – טופ 100 | 4 |  |
|  דנמרק | היטליסטן | 1 |  |
|  הולנד | מצעד 40 הסינגלים ההולנדיים | 22 |  |
|  הולנד | מצעד הסינגלים ההולנדי | 1 |  |
|  הונגריה | Rádiós Top 40 | 25 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 25 |  |
|  ישראל | מדיה פורסט ישראל | 18 |  |
|  ישראל | המצעד הרשמי של גלגלצ | 2 |  |
|  לטביה | לטביה טופ 40 | 13 |  |
|  ליטא | AGATA | 16 |  |
|  נורווגיה | VG-lista | 2 |  |
|  ניו זילנד | המצעד הניו זילנדי הרשמי | 1 |  |
|  סינגפור | RIAS | 18 |  |
|  ספרד | PROMUSICAE | 73 |  |
|  סקוטלנד | מצעד הסינגלים הסקוטי | 4 |  |
|  פורטוגל | מצעד הסינגלים הפורטוגזי | 3 |  |
|  פינלנד | המצעדים הפיניים הרשמיים | 5 |  |
|  פלנדריה | אולטראטופ 50 | 3 |  |
|  צ'כיה | ČNS IFPI | 5 |  |
|  צרפת | SNEP | 28 |  |
|  קנדה | קנדה הוט 100 | 2 |  |
|  רומניה | מצעד השירים הרומני | 83 |  |
|  שוודיה | סוורייטופליסטן | 3 |  |
|  שווייץ | המצעד השווייצרי | 1 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  אוסטריה | Ö3 אוסטריה טופ 40‏ | 8 |  |
|  ארצות הברית | בילבורד הוט 100 | 5 |  |
|  ארצות הברית | מצעד הדאנס/מיקס שואו איירפליי | 27 |  |
|  ארצות הברית | מצעד שירי ה-R&B/היפ-הופ | 3 |  |
|  ארצות הברית | מצעד 40 שירי המיינסטרים | 20 |  |
|  ארצות הברית | מצעד השירים הקצביים | 1 |  |
|  גרמניה | GfK – טופ 100 | 8 |  |
|  הולנד | מצעד 40 הסינגלים ההולנדיים | 67 |  |
|  ולוניה | אולטראטופ 40 | 31 |  |
|  ישראל | מדיה פורסט ישראל | - |  |
|  ישראל | גלגלצ | 37 |  |
|  ניו זילנד | המצעד הניו זילנדי הרשמי | 8 |  |
|  פלנדריה | אולטראטופ 50 | 16 |  |
|  קנדה | קנדה הוט 100 | 13 |  |
|  שווייץ | המצעד השווייצרי | 6 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| איטליה (FIMI) | זהב | 35,000 |
| בלגיה (BEA) | זהב | 20,000 |
| בריטניה (BPI) | כסף | 200,000 |
| ניו זילנד (RMNZ) | פלטינה | 30,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 17 באפריל 2020 | הזרמת מוזיקה • הורדה דיגיטלית | אינטרסקופ • SCMG |  |
| איטליה | 24 באפריל 2020 | רדיו להיטים עכשוויים | יוניברסל |  |
| הממלכה המאוחדת | 24 באפריל 2020 | רדיו להיטים עכשוויים | יוניברסל |  |
| הממלכה המאוחדת | 24 באפריל 2020 | רדיו אורבני עכשווי | יוניברסל |  |
| ארצות הברית | 23 ביוני 2020 | רדיו להיטים עכשוויים | אינטרסקופ • SCMG |  |
הערות שוליים

↑  דה-בייבי, רודי ריץ', סט-אין-דה-קיטשן
1 2  DABABY "Rockstar" | (Radio Date: 24/04/2020), radiodate.it (באנגלית)
↑  DaBaby Releases "Rockstar (BLM Remix)" Featuring Roddy Ricch, Complex (באנגלית)
1 2  Emily Blake,Rosalie Cabison,Tim Chan,Jon Dolan,Jon Freeman,Dewayne Gage,Samantha Hissong,Ethan Millman,Isabela Raygoza,Brittany Spanos, Emily Blake, Rosalie Cabison, Tim Chan, Jon Dolan, Year in Review: The Best Pop Collaborations of 2020, Rolling Stone, ‏2020-12-15 (באנגלית אמריקאית)
↑   DaBaby – ROCKSTAR FT RODDY RICCH [Audio], סרטון  באתר יוטיוב (אורך: 3:01)
↑  DaBaby's "Rockstar" Hits No. 1 on Billboard Hot 100, Billboard, ‏2020-06-08
↑  מצעד שירי הספוטיפיי הישראלי, באתר ספוטיפיי
↑  niv the tool, המצעד השבועי של מדיה פורסט, באתר mediaforest-group
↑  DaBaby, Roddy Ricch | ♬ ROCKSTAR | on TikTok, TikTok (באנגלית)
↑  Zoe Haylock, DaBaby and Roddy Ricch Take Over the Billboard Hot 100 With ‘Rockstar’, Vulture, ‏2020-06-09 (באנגלית)
↑  ARIA Australian Top 50 Singles, איגוד תעשיית ההקלטות האוסטרלי
↑  Certificazioni - FIMI, www.fimi.it (באיטלקית)
↑  ultratop.be - ULTRATOP BELGIAN CHARTS, ultratop.be
↑  British single certifications – Dababy Ft Roddy Ricch – Rockstar, איגוד תעשיית ההקלטות הבריטי
↑  The Official New Zealand Music Chart, THE OFFICIAL NZ MUSIC CHART (באנגלית)
↑  BLAME IT ON BABY, 2020-04-17, נבדק ב-2020-06-12
↑  BBC - Radio 1 Playlist, web.archive.org, ‏2020-04-27
↑  BBC - The 1Xtra Playlist, web.archive.org, ‏2020-04-24
↑  Top 40/M Future Releases | Mainstream Hit Songs Being Released and Their Release Dates ..., web.archive.org, ‏2020-06-03
| 0 | 1 | 2 |
| --- | --- | --- |
| הקודם: 2020: ליל נאז X (בהשתתפות בילי ריי סיירוס) – "Old Town Road" | פרס המוזיקה של בילבורד לשיר הסטרימינג המוביל (אודיו)  2021: דה-בייבי בהשתתפות רודי ריץ' – "Rockstar" | הבא: 2022: דה קיד לארוי וג'סטין ביבר – "Stay" |
| דה-בייבי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Baby on Baby • Kirk • Blame It on Baby |  |
| מיני-אלבומים | My Brother's Keeper (Long Live G) |  |
| סינגלים | "Suge" • "Baby Sitter" • "Baby" • "Intro" • "Bop" • "Shut Up" • "Oprah's Bank Account" • "Vibez" • "Find My Way" • "Rockstar" • "Blind" |  |
| השתתפות בסינגלים | "Cash Shit" • "Stop Snitchin" • "Truth Hurts (Remix)" • "Panini (Remix)" • "Enemies" • "Hot Shower" • "Death" • "My Oh My" • "Life Is Good (Remix)" • "Levi High" • "Don't Rush (Remix)" • "Whats Poppin (Remix)" • "Levitating" |  |
| שירים אחרים | "Under the Sun" • "iPhone" • "For the Night" |  |
| 0 | 1 | 2 |
| --- | --- | --- |
| הקודם: 2020: ליל נאז X (בהשתתפות בילי ריי סיירוס) – "Old Town Road" | פרס המוזיקה של בילבורד לשיר הראפ המוביל  2021: דה-בייבי בהשתתפות רודי ריץ' – "Rockstar" | הבא: 2022: ליל נאז X בהשתתפות ג'ק הארלו – "Industry Baby" |
| --- | --- |
בקרת זהויות :  MusicBrainz release group: 99929c4f-2e46-4f85-a55b-77811d3a1102
אגודת משוטטים ארץ-ישראלית

דוד בנבנישתי בחברת "אגודת המשוטטים". ראשון מימין למטה: ישראל הירשפלד
"עין משוטטים" בנחל שיח המנציח את שמה של האגודה
אגודת משוטטים ארץ-ישראלית (אמא"י) היה שמן של מספר קבוצות מטיילים שפעלו בארץ ישראל במחצית הראשונה של המאה ה-20.